બાબા રામદેવ : જુઓ, ચાલવું એ એક સામાન્ય કસરત છે, દોડવું એક એગ્રેસિવ એક્સરસાઈઝ છે. તરવું, જિમમાં જવું વગેરે ફિઝિકલ ફિટ રહેવા માટેની એક્સરસાઈઝ છે. પરંતુ મહત્વપૂર્ણ એ છે કે તમે અડધો કલાક સુધી એ એક્સરસાઈઝ કરો અને તેમાં પરસેવો બહાર નીકળી જવો જોઈએ. આ એક સામાન્ય વ્યૂ છે. આ પછી આવે છે બોડી, માઈન્ડ, થોટસ, ઈમોશન્સ, એક્શન્સના બેલેન્સ.. ડિગ્નિટીની વાત કરીએ તો ડિવાઈન નોલેજ અને ડિવાઈન લાઈફ એ યોગ દ્વારા પ્રાપ્ત થઈ શકે છે એ અલ્ટિમેટ ગોલ હોવો જોઈએ. યોગ ફક્ત શરીર માટે જ નથી, આપણું અસ્તિત્વ કે વ્યક્તિત્ત્વ ખાલી શરીર નથી, શરીરથી મજબૂત તો સાંઢ પણ હોય છે, હાથી પણ ખૂબ તાકાતવર હોય છે. યોગ એ ફક્ત શક્તિની સાધના નથી. યોગની યાત્રા એ શક્તિની સાધના, જ્ઞાનની સાધના, દિવ્યતાની સાધના, પવિત્રતાની સાધના છે. યોગની સાધનાથી મનુષ્ય નરમાંથી નારાયણ અને જીવમાંથી બ્રહ્મ બની જાય છે.